Държавен вестник, бр. 98, 2017 г., стр. 23

БРОЙ  98	
Д Ъ Р Ж А В Е Н  В Е С Т Н И К 	
СТР.  23  
Г л а в а  ш е с т а
КОНТРОЛ
Чл. 27. (1) Контролът по изпълнение на 
ПУСО се осъществява от кмета на общината, 
на чиято територия се извършват СМР/пре­
махването на строеж, или от оправомощено 
от него длъжностно лице.
(2) За строежи, чийто възложител е кме­
тът на общината, контролът по изпълнение 
на ПУСО се осъществява от директора на 
РИОСВ, на чиято територия е строежът.
Чл. 28. Контролът по чл. 27 се осъществя­
ва от компетентния орган чрез проверка на: 
1. постигната степен на материално оползот­
воряване на СО спрямо заложената в ПУСО;
2. постигната степен на изпълнението на 
целите за влагане на рециклирани строителни 
материали и на строителни отпадъци, когато 
е приложимо;
3. документите по чл. 10, ал. 3.
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. „Възложител на СМР“ е всяко лице по 
смисъла на чл. 161 от Закона за устройство 
на територията.
2. „Възложител на премахване на строеж“ е:
a) всяко лице по смисъла на чл. 161 от Зако­
на за устройство на територията при наличие 
на дейности по премахване на строежи, или
б) компетентният орган, издал заповедта 
за премахване на строежа в случаите на 
принудително премахване на строежи по 
чл. 195, ал. 3 и 6 или по чл. 225а от Закона 
за устройство на територията;
в) компетентният орган, издал заповедта 
за премахване на строежа по чл. 225, ал. 1 от 
Закона за устройство на територията.
3. „Инертни отпадъци“ са отпадъците, 
които:
а) не претърпяват съществени физични, 
химични и биологични изменения;
б) не са разтворими, не горят и не участват 
в други физични и/или химични реакции;
в) не са биоразградими и/или не оказват 
неблагоприятно въздействие върху други ве­
щества, с които влизат в контакт, по начин, 
който води до увреждане на човешкото здраве 
или до замърсяване на околната среда над 
допустимите норми;
г) според общата им способност за излуж­
ване, съдържанието на замърсяващи вещества 
в тях и екотоксичността на инфилтрата са 
незначителни и не оказват вредно въздействие 
върху качеството на повърхностните и/или на 
подземните води.
4. „Изпълнител на премахване“ е всяко 
лице по смисъла на чл. 163 от Закона за ус­
тройство на територията.
5. „Изпълнител на СМР“ е всяко лице по 
смисъла на чл. 163 от Закона за устройство 
на територията.
6. „Материално оползотворяване“ е опол­
зотворяването на материали от строителни 
отпадъци съгласно § 1, т. 15 от допълнител­
ните разпоредби на Закона за управление на 
отпадъците.
7. „Минерални отпадъци“ са отпадъци, об­
разувани в резултат на строителство или пре­
махване на строежи, които основно се състоят 
от минерални материали, като тухли, бетон, 
строителни разтвори, естествен камък, пясък, 
керамични строителни материали, бетонови 
блокчета и/или газобетонови блокчета и др.
8. „Оползотворяване в обратен насип“ е дей­
ност по оползотворяване, при която инертни 
отпадъци се използват за възстановяване на 
терени в изкопни зони и/или за инженерни 
приложения при ландшафтно оформление, 
в случаите, когато строителни отпадъци се 
използват като заместители на неотпадъчни 
материали.
9. „Основен ремонт“ са дейностите съгласно 
§ 5, т. 42 от допълнителните разпоредби на 
Закона за устройство на територията.
10. „Площадката, на която се извършва 
премахването на строеж“ е теренът, необходим 
за извършване на премахването на строежа 
и определен с инвестиционния проект или с 
границите на поземления имот, в който се 
извършва премахването на строежа.
11. „Подготовка за повторна употреба на 
СО“ е дейност съгласно § 1, т. 25 от допълни­
телните разпоредби на Закона за управление 
на отпадъците.
12. „Подготовка преди оползотворяването 
на СО“ са предварителни дейности преди 
оползотворяването, включително предвари­
телна обработка, като разглобяване, трошене, 
пресяване, уплътняване, рязане, сортиране, 
измиване, кондициониране, разделяне, пре­
групиране или смесване преди подлагане 
на някоя от дейностите с кодове R1 – R11, 
съгласно приложение № 2 към § 1, т. 13 от 
допълнителните разпоредби на Закона за 
управление на отпадъците.
13. „Продукти, подготвени от строителни 
отпадъци за повторна употреба“ са строител­
ните продукти или компонентите на продукти, 
които са станали отпадък и са подготвени, за 
да могат да бъдат вложени в строежа съглас­
но предвидената им първоначална употреба.
14. „Проектант“ е всяко лице съгласно 
чл. 162, ал. 1 от Закона за устройство на 
територията.
15. „Публични средства“ са средствата 
съгласно § 1, т. 1 от допълнителната разпо­
редба на Закона за финансовото управление 
и контрол в публичния сектор.
16. „Премахване на строеж“ е дейност, която 
включва събаряне, разрушаване и отстраня­
ване на строежи чрез селективно отделяне 
на оползотворимите отпадъци в процеса на 
премахването.